Document ID: /roh_data/filtered/fineweb-2-filterrobots_roh.jsonl.gz/50466

Fin uss avevi num davart dal BAG, che dunnas en speranza na possian insumma betg sa laschar vaccinar. Per cussegliar a tuttas dunnas en speranza da laschar vaccinar hajan ins uss anc retegnientschas, cunquai che paucas datas davart effects secundars sajan enfin uss avant maun.
Enfin la primavaira duain esser avant maun avunda datas, di Daniel Surbek, suprastant da la Societad spezialisada per ginecologia ed assistenza al part. Sch'i na dettia nagins indizis da effects secundars, lura duain er tuttas dunnas en speranza avair la pussaivladad da sa laschar vaccinar cunter covid-19.